Πρόταση για οδηγία του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 97/12/ΕΚ του Συμβουλίου της 17ης Μαρτίου 1997 για την τροποποίηση και την ενημέρωση της οδηγίας 64/432/ΕΟΚ περί προβλημάτων υγειονομοκού ελέγχου του τομέα των ενδοκοινοτικών συναλλαγών βοοειδών και χοιροειδών (98/C 217/07) COM(1998) 338 τελικό - 98/0194(COD)

(Υποβληθείσα από την Επιτροπή στις 2 Ιουνίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως τα άρθρα 43 και 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

ενεργώντας σύμφωνα με τη διαδικασία που προβλέπεται στο άρθρο 189 Β της συνθήκης,

Εκτιμώντας:

ότι οι κανόνες που διέπουν το εμπόριο βοοειδών και χοιροειδών έχουν επιπτώσεις στην προστασία της δημόσιας υγείας, της ζωικής υγείας και της λειτουργίας της εσωτερικής αγοράς 7 ότι τα άρθρα 100 Α και 43 της συνθήκης θα πρέπει να ληφθούν ως νομική βάση.

ότι με την έγκριση της οδηγίας 97/12/ΕΚ του Συμβουλίου της 17ης Μαρτίου 1997 για την τροποποίηση και την ενημέρωση της οδηγίας 64/432/ΕΟΚ περί προβλημάτων υγεινομικού ελέγχου του τομέα των ενδοικονοτικών συναλλαγών βοοειδών και χοιροειδών (1) προβλέπεται βελτιωμένη νομική βάση για την εφαρμογή μέτρων για την αποφυγή της εξάπλωσης νόσων των ζώων μέσω των εμπορικών συναλλαγών στα ζώντα βοοειδή και χοιροειδή 7

ότι στις διατάξεις της οδηγίας 97/12/ΕΚ του Συμβουλίου περιλαμβάνονται ειδικές απαιτήσεις για την περαιτέρω ενημέρωση των κριτηρίων για τον ορισμό της κατάστασης της υγείας του πληθυσμού των ζώων σε επίπεδο αγέλης, περιφέρειας και κράτους μέλους όσον αφορά τη φυματίωση των βοειδών, την βρουκέλλωση των βοειδών και την ενζωοτική λεύκωση των βοειδών 7 ότι η ενημέρωση των κριτηρίων αυτών, με βάση την πρόταση που υποβλήθηκε στο Συμβούλιο πριν τον Ιούλιο 1997, πρέπει να αποφασιστεί πριν από την 1η Ιανουαρίου 1998 7

ότι η αναθεώρηση που πραγματοποιήθηκε από το Συμβούλιο για τις διαδικασίες διάγνωσης που είναι σημαντικές για την εφαρμογή αποτελεσματικών προγραμμάτων επιτήρησης και παρακολούθησης για τη φυματίωση των βοοειδών, την βρουκέλλωση των βοοειδών και την ενζωοτική λεύκωση των βοοειδών περιελάμβανε διεξοδική εξέταση των εργαστηριακών μεθόδων εξέτασης που είχε ως αποτέλεσμα χρονοβόρες συζητήσεις 7

ότι οι αλλαγές που απαιτούνται για την ενημέρωση των προγραμμάτων παρακολούθησης και επιτήρησης δεν μπορούν να εφαρμοστούν στον τομέα αυτό συντόμως 7

ότι είναι αναγκαία, βάσει της κατάστασης αυτής, η τροποποίηση της οδηγίας 97/12/ΕΚ του Συμβουλίου, ιδίως όσον αφορά τη χρονική περίοδο που έχουν στη διάθεσή τους τα κράτη μέλη για τη μεταφορά και την εισαγωγή στο εθνικό δίκαιο των νέων κανόνων για την παρακολούθηση και την επιτήρηση των νόσων 7

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στην οδηγία 97/12/ΕΚ του Συμβουλίου, το άρθρο 1 αντικαθίσταται από το ακόλουθο κείμενο:

«Άρθρο 1

Από την 1η Ιουλίου 1998 τα άρθρα και από την 1η Ιανουαρίου 1999 τα παραρτήματα της οδηγίας 64/332/ΕΟΚ αντικαθίστανται από το κείμενο που επισυνάπτεται στην παρούσα οδηγία.»

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιουλίου 1998. Πληροφορούν αμέσως την Επιτροπή σχετικά.

Οι διατάξεις αυτές όταν θεσπίζονται από τα κράτη μέλη αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Λεπτομερείς διατάξεις για την αναφορα αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή τα κείμενα των βασικών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ L 109 της 25.4.1997, σ. 1.